sv de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da sv da da da da da da da da da da da da en sv sv en da da da da nl da da da da da da da da da da da da da da da da da da en sv de en da da da da sv da da da da da da da da da da da en en da sv en da da en da da da da da da en da da da da da da da da sv da da da da da da en de en da da da da da da da da da da da en da en da da en nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
DEXTER SÆSON 8: Et intenst og bloddryppende farvel til Dexter
Blu-ray-anmeldelse: Dexter har gennem samtlige syv sæsoner været en af mine favoritserier, også selvom enkelte sæsoner og afsnit måske nok har været lidt ujævne. Nu når historien om vores alle sammen yndlingsseriemorder, Dexter Morgan, imidlertid sin ende med denne ottende og sidste sæson. Det er måske ikke en af seriens bedste sæsoner, men det er så absolut fortsat underholdende for sidste gang at træde ind i seriens morbide, blodige og sorthumoristiske univers.
Michael C. Hall indtager med fortsat nærvær og nuanceret spil rollen som den komplicerede Dexter, der for hver sæson har udviklet sig i nye og ofte uforudsigelige retninger, mens nye sider af seriemorderen er kommet frem. Det gør sig også gældende i sidste sæson, hvor Dexter fortsat lever sit farlige dobbeltliv i det varme Miami – blodekspert hos kriminalpolitiet og seriemorder i sin fritid.
Han slår som bekendt kun mordere, voldtægtsmænd og den slags slyngler ihjel. Ja, en seriemorder med et moralkodeks. Dette kodeks udfordres fortsat, hvor det heller ikke kun er Dexter, der konstant befinder sig på grænsen mellem rigtigt og forkert. Alle seriens karakterer synes i mere eller mindre grad at betræde et moralsk morads af gråzoner, der hele vejen til sidste afsnit gør dem interessante at følge.
Igen finder man i seriens dramatiske epicenter det komplekse forhold mellem Dexter og hans søster, den selvstændige Debra Morgan. Hun blev i forrige sæson slået noget ud af kurs, hvorfor blandt andet deres søskendeforhold kommer yderligere under pres. Det er igen den altid skønne og rapkæftede Jennifer Carpenter, der agerer veloplagt modstykke til Michael C. Hall.
I sidste sæson er det også et farvel til faste karakterer som Dexters kollegaer – den godhjertede Angel, den småsjofle Masuka og badboy Quinn. Fortiden indhenter også Dexter, mens nye karakterer kommer til, blandt andet en herligt underspillet Charlotte Rampling. Karakterer, hvis handlinger har konsekvenser og derfor afføder et ofte intenst engagement, hvorfor alle medvirkende er spændende at følge i seriens smeltedigel af hævn og tilgivelse, liv og død, kærlighed og ondskab.
Men selvom sæsonen er historiemæssig ujævn og nogle plotdrejninger mere forcerede end godt er, er Dexter en grundlæggende interessant karakter at følge til sæsonens intense afslutning. Netop karaktererne er også det, der på trods af plotmæssige skavanker, gør, at sæsonen kommer sikkert i mål – også selvom det måske ikke er på mest tilfredsstillende måde. Et blodigt, intenst og vigtigt kapitel i nyere tv-serie-historie er lukket.
Serien gør sig virkelig godt på Blu-ray. Både de mørke scener og dem under Miamis bagende sol står klart, farvemættede og detaljerige. Lydsporet spiller ligeledes nærmest upåklageligt, hvor dialogen går tydeligt i gennem, mens øvrige elementer balanceres dynamisk. Ekstramaterialet er desværre noget tamt.
Her får man en række overfladiske og promo-lignende featuretter. En om det afsnit, Michael C. Hall instruerede (2 min.), en om Dexters kodeks (7 min.), en om Debra Morgans udvikling (3 min.), en om seriens forskellige sæsoner (6 min.) og slutteligt en seriens dubbede versioner i Tyskland og Japan (4 min.). Intet, der rigtigt giver et nyt og spændende indblik i serien eller sæsonen.
Originaltitel: Dexter Eighth Season, USA, 2013
Release: d. 26. juni 2014
Medvirkende: Michael C. Hall, Jennifer Carpenter, David Zayas, Julie Benz, James Remar, Yvonne Strahovski Directors: John Dahl, Steve Shill, Keith Gordon, Marcos Siega, Ernest R. Dickerson, Romeo Tirone m.fl.
Spilletid: 10 timer 34 min
Endelig udkommer David Lynchs legendariske tv-serie Twin Peaks på Blu-ray, fyldt med ekstra guf
1. juli 2014/i Artikel /af Bjarke Friis Kristensen
Ja, der er gået hele 25 år siden mordet på Laura Palmer hjemsøgte tv-stuerne med David Lynch og Mark Frosts kultserie Twin Peaks. Nu lander serien endelig på Blu-ray i en nyrestaureret udgave med titlen Twin Peaks – Te Entire Mystery, der udover hele tv-serien, seriens pilotafsnit samt den nylig-opgraderede version af filmen Twin Peaks: Fire Walk With Me og de efterhånden længe eftertragtede, savnede dele af originalfilmen – næsten 90 minutter af slettet materiale og alternative scener.
Du kan altså roligt sætte et kryds i din kalender den 29. juli, hvor boksen udkommer for atter at hjemsøge dine mareridt. Jeg glæder mig så absolut til et gensyn.
https://filmskribenten.dk/wp-content/uploads/2014/07/twin-peaks-boks-set.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-07-01 13:07:132014-07-01 13:07:13Endelig udkommer David Lynchs legendariske tv-serie Twin Peaks på Blu-ray, fyldt med ekstra guf
TRUE DETECTIVE SÆSON 1: Fængslende mordmysterie fascinerer i samtlige otte afsnit
30. juni 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Ja, selvfølgelig skal du se True Detective – eller for den sags skyld gense første sæson, der er udkommet på Blu-ray her i landet. For historien om de to betjente, der jagter sandheden bag et mystisk okkult mord i det varme Louisiana er intet mindre et fænomenal og intens serieunderholdning.
Woody Harrelson og Matthew McConaughey spillers seriens to kriminalbetjente, henholdsvis den sammenbidte Marty Hart og en kæderygende Rust Cohle med kynisk menneskesyn. Vi møder dem først via video-interviews foretaget af politiet, hvor de hver især fortæller om et mystisk mord, de efterforskede sytten år tidligere i 1995. Et lignende mord er nemlig blevet begået, og så tager mordmysteriet ellers fart.
Således springer fortællingen veloplagt mellem fortid og nutid, hvor man snart finder ud af, at intet helt er, hvad det giver sig ud for. Blandt andet afviger de to betjentes genfortælling af fortidens morderjagt fra sandheden. Ja, jeg var fra første scene draget ind i den komplekse historie, hvor karakterskildringen af de to hovedpersoner spiller en mindst lige så vigtig rolle, hvis ikke vigtigere, end selve krimiplottet.
Serien giver sig god tid til sine to hovedpersoner, hvor afviklingen af plottet ikke umiddelbart står i første række, som det ellers ofte er tilfældet med krimier. Her gælder det i høj grad historien om de to hovedpersoner, deres udvikling, venskab og livssyn. Med sine mange replikfyldte scener får serien – ikke mindst gennem Rusts monologer – til tider helt filosofisk karakter, hvor det yderst velskrevne og ikke mindst forrygende godt leverede manuskript ufortrødent sitrer.
Livet og døden vendes således, mens jagten på morderen elegant og med dragende tålmodighed intensiveres hele vejen gennem seriens otte afsnit. At de to sidste afsnit så tynges en smule af lidt for ivrig plotafvikling, der ser en smule stort på seriens ellers indtagende og dvælende tempo er til at leve med. For Matthew McConaugheys pessimistiske knudemand og Woody Harrelsons fortabte familiefar, der konstant befinder sig i et moralsk morads, er hele vejen engagerende at følge.
HBO har med andre ord skabt endnu et forrygende serie-hit. Hvilket ikke kun er takket været det fascinerende mordmysterie, der dragende forgrener sig ud i sydstaternes forførende sumpområder af forfald, livstræthed og suspekte typer, men i særdeleshed også på grund af forrygende Woody Harrelson og Matthew McConaughey. Jeg glæder mig usigeligt meget til 2. sæson.
Serien | True Detective sæson 1 | 5/6:
Ekstramateriale, billede og lyd:
På samme måde som serien er forrygende god, er også Blu-ray-udgivelsen en sand fornøjelse. Billedet står veldefineret hele vejen med både indtagende detaljegrad, nuanceret farvemæthed og knivskarp kontrast. Lydsiden er dynamisk med sine yderst velbalancerede niveauer, hvor både replikker, scoret og sydstatsstemningen står klart og detaljerigt. Ekstramateriet er desuden interessant og informativt.
Her får man to kommentarspor, til afsnit fire og fem, med seriens skaber Nic Pizzolatto, komponist T Bone Burnett og producer Scott Stephens. De fortæller både engagerende og informativt og de enkelte afsnit, men giver også godt indblik i serien mere generelt. Videre er der en making of (15 min.), der nemt kunne have været meget længere, men trods alt kommer fint omkring blandt andet historien, seriens univers og de to hovedpersoner.
Videre er der et interview med Matthew McConaughey og Woody Harrelson (8 min.), der fortæller om deres roller og arbejdet med serien, mens også Nic Pizzolatto og T Bone Burnett engagerende diskuterer serien (14 min.). Man får også fire til fem minutters featuretter, der giver indblik i hver episode, hvor Pizzolatto og andre fra produktionen diskuterer alt fra historie til production design (36 min.), og slutteligt to slettede scener (10 min.), der dog ikke er vildt vigtige.
Ekstramateriale 4/6  | Billede 5/6  | Lyd 6/6
– Besøg Filmskribenten på Facebook HER. [tabgroup][tab title=”True Detective sæson 1 | Blu-ray-anmeldelse”]Samlet vurdering af Blu-ray-udgivelsen 5/6:
Originaltitel: True Detective Te Complete First Season, USA, 2014
Release: d. 9. juni 2014
Instruktion: Cary Joji Fukunaga
Medvirkende: Matthew McConaughey, Woody Harrelson, Michelle Monaghanm.fl.
Udgiver: Warner Home Entertainment[/tab][/tabgroup]
https://filmskribenten.dk/wp-content/uploads/2014/06/true-detective-1-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-06-30 22:55:592014-06-30 23:24:36TRUE DETECTIVE SÆSON 1: Fængslende mordmysterie fascinerer i samtlige otte afsnit
TRUE BLOOD SÆSON 5: Spraglet vampyrserie mister overblikket
1. juli 2013/i Anmeldelser, Blu-ray/DVD /af Bjarke Friis Kristensen
Vampyrserien True Blood bliver fortsat mere og mere spraglet, men det kulørte univers har i sin 5. sæson sværere og sværere ved at holde de mange plottråde og karakterer engagerende i spil. Det er egentlig også lidt misvisende at kalde det en vampyrserie, da andre overnaturlige skabninger efterhånden fylder mindst ligeså meget – både varulve, hekse, formskiftere og feer med mere.
Anna Paquin er stadig den søde Sookie Stackhouse, der i seriens udgangspunkt var det dramatiske omdrejningspunkt. Hun agerer dog mere og mere bifigur i det fortsat flergrenede plot, hvor andre karakterer får mere plads. Det gælder blandt andet vampyren Pam, hvis fortid og komplekse forhold til sin skaber Eric Northman (Alexander Skarsgård) udforskes. Hun er en interessant og tvetydig karakter, der spilles med intimiderende elegance af Kristin Bauer van Straten.
Mindre interessant og en smule overflødig synes subplottet med kokken Terry (Todd Lowe) og hans soldaterkammerat, der hjemsøges af en ilddæmon, mens ellers faste karakterer som den rapkæftede Lafayette (Nelsan Ellis) og den egenrådige Tara (Rutina Wesley) flagrer en smule uforløste hen, det selvom der sker afgørende omvæltninger for dem – ikke mindst Tara, der i første afsnit bliver vampyr.
Når nu Sookies trekantsdrama med vampyrerne Eric og Bill Compton (Stephen Moyer) er skubbet i baggrunden, får man i stedet et med hendes bror Jason (Ryan Kwanten) og hans forhold til vampyren Jessica (Deborah Ann Woll) og kammeraten Hoyt (Jim Parrack). Et følelsesmæssigt stærkt trekantsdrama. Men selvom dramaet her er alvorligt og oprigtigt, så spiller humoren og gerne den kulsorte og satiriske forsat en vigtig rolle i serien.
Således agerer den homoseksuelle vampyr Steve Newlin (Michael McMillian) mere eller mindre comic relief, mens Denis O’Hare som den balstyriske vampyr Russell Edgington også spæder til med blodige fjollerier. Desuden kommer man ind bag kulissen i Te Vampire Authority – den udøvende magt og autoritet blandt vampyrerne, hvor tematikker som religion, politik og magt er i spil.
Der sker med andre ord meget i 5. sæson, hvor man også får sin del af splat og nøgenhed (ja, det er vel en HBO-serie). Plottrådene er bare ikke helt vellykket balanceret, mens det kulørte univers mister nærvær og engagement i skøre gimmicks. Men selvom her er fortællermæssige problemer, både hvad angår plot og karakterer, bliver det aldrig for alvor kedeligt at besøge Bon Temps i disse 12 afsnit.
True Blood 5. sæson 3/6:
Ekstramateriale, billede og lyd:
Sæsonen gør sig virkelig godt på Blu-ray. Billedet står flot, detaljerigt og veldefineret hele vejen, mens lydsporet spiller upåklageligt med klare niveauer, der giver fin plads til både dialog, bulder og brag. Der medfølger desuden en fin omgang ekstramateriale. Man får fem kommentarspor med cast og crew, hvor både nye og gamle kendige gør disse spor til informative, sjove og interessante lyt.
Der medfølger en kort feature, der gennemgår hver episode, mens man med Enhanced Viewing Mode kan se episoderne med diverse trivia tilknyttet og så får man et dybdegående og interessant kig på 6. afsnit med blandt andet interviews og behind te scenes. Med True Blood Lines kan læse om karakterne og deres indbyrdes forhold, mens karakterne fra Te Vampire Authority taler om sig selv i en slags videodagbog. Alt i alt et udmærket og solidt ekstramateriale, der dog ikke imponerer.
Ekstramateriale 4/6:  | Billede 5/6:  | Lyd 6/6:  [tabgroup][tab title=”True Blood sæson 5 | Blu-ray-anmeldelse”]
Originaltitel: True Blood season 5, USA, 2013
Udgivelse: d. 28. maj 2013.
Instruktion: Daniel Minahan m.fl.
Medvirkende: Anna Paquin, Stephen Moyer, Sam Trammell, Ryan Kwanten, Rutina Wesley, Alexander Skarsgård, Kristin Bauer van Straten m.fl.
Distributør: Warner Home Entertainment[/tab][/tabgroup]
https://filmskribenten.dk/wp-content/uploads/2013/07/true-blood-5-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-07-01 12:06:412013-07-01 12:37:14TRUE BLOOD SÆSON 5: Spraglet vampyrserie mister overblikket
’Boardwalk Empire’ er fortsat forrygende gangsterdrama
15. oktober 2012/i Anmeldelser /af Bjarke Friis Kristensen
Jeg har igen været en tur tilbage i 1920’ernes spiritusbandlyste Atlantic City med gangsterserien Boardwalk Empire. I denne fremragende 2. sæson forsøger den korrupte Nucky Thompson fortsat at bevare sin magtfulde position ved at trække i de rigtige tråde. Men der opstår nye alliancer og magtbalancen rykker sig for Nucky, der i denne sæson er mere presset end nogensinde før.
Ud over at være en forførende flot serie, der fornemt folder sit fascinerende miljø ud, er her også tale om yderst velskrevet drama. Serien formår nemlig hele vejen at sætte sine karakterer på prøve, presse dem samt ikke mindst at lade deres valg og fravalg overraske. For selvom det fortsat er en forrygende Steve Buscemi som den charmerende knudemand Nucky, der er omdrejningspunktet, har det øvrige cast også hver deres historie og afgørende rolle i serien.
Netop det både alsidige og karakterstærke cast er fortsat en af seriens store styrker. Det samme er måden hvorpå de forskellige liv og handlinger påvirker hinanden. For selvom her er tale om et stort persongalleri, er de forskellige relationer og stridigheder fornemt balanceret samt medrivende forløst drama, hvor der desuden tilføjes nye og spændende personer til det farlige spil på liv og død.
KLIK VIDERE FOR RESTEN AF ANMELDELSEN–> Læs mere
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-10-15 10:22:512012-10-15 10:22:51’Boardwalk Empire’ er fortsat forrygende gangsterdrama
TE WALKING DEAD SÆSON 2: Zombie-serie er fortsat dødgod underholdning
28. august 2012/i Anmeldelser /af Bjarke Friis Kristensen
De levende døde stavrer fortsat urovækkende rundt i denne intense anden sæson af zombie-serien Te Walking Dead. Døden er konstant i spil hos de udsatte overlevende, der stadig må kæmpe indædt for overlevelse, mens de forsøger at bevare håbet i en verden, hvor håbløsheden blot vokser sig større dag for dag…
Omfanget af zombie-apokalypsen synes total, mens vi i seriens 13 afsnit atter følger betjenten Rick og de andre overlevendes tur gennem et trøstesløst landskab af død og rådne kadavere. De ender ved et landsted, hvor andre overlevende har formået at holde de kødædende døde på afstand. Men nogen form for landlig idyl er her ikke tale om. De interne stridigheder tager til, mens de sultne zombier lurer i skovbrynet.
Serien er baseret på tegneserien af samme navn og universet synes perfekt til serieformatet. Her kan håbløsheden virkelig få lov at slå rod, mens det ene afsnit efter det andet blot bliver en understregning af den dystre virkelighed, som de medvirkende befinder sig i. Her er hele vejen en sortsynet klangbund, hvor lyset kun i få glimt får lov at slippe ind. Det er skønt, at man tør fastholde denne knugende dysterhed.
Serien leverer heldigvis fortsat sin del af herlig zombie-snask med både blodige headshots og afgnaskede lemmer. Det er dog det menneskelige drama og hvordan de medvirkende hver især håndterer den ekstreme situation, der hele vejen er seriens kerne. For måden hvorpå konflikterne i gruppen spidser til, er ganske enkelt sitrende godt skruet sammen og afføder op til flere nervepirrede højdepunkter.
For netop det, at civilisationens undergang er baggrund for dramaet, er med til hele tiden at skubbe de medvirkende til kanten – virkelig at teste hvad de står for. For mens den sidste rest af menneskelighed synes at hænge i en faretruende tynd tråd hos nogle, så forsøger andre at fastholde en moral og et menneskesyn, der er med til at holde grænsen mellem de overlevende og levende døde i skak.
Netop det fortløbende serieformat og den til tider repetitive storyline er fornemt med til at cementere håbløsheden og samtidig spejle den muligvis formålsløse jagt på overlevelse og vej ud af zombiers dødelige favntag. Ikke at serien står i stampe, for her aflives gerne både centrale karakterer, mens nye kommer til. Det er overraskende og grufuld god underholdning. Kom bare med den 3. sæson, snart…!
Billede, lyd og Ekstramateriale:
Det dystre univers står flot på Blu-ray-udgivelsen. Den matte farveskala er nuanceret og veldefineret, mens kontrasten er solid og detaljegraden fin. Lydsporet er ligeledes en solid og myrekrybende oplevelse, der fornemt sender både splattede gnaskelyde og dialog klart igennem.
Ekstramaterialet består af 8 slettede scener (29 min.) samt 11 korte features, der ser på forskellige aspekter af serien (65 min.). Det er de forskellige features, der er mest interessante. Her kommer cast og crew bl.a. ind på de blodige special effects, serien kontra tegneserien samt lyddesignet og soundtracket. Et udmærket og letfordøjeligt supplement, man bør bruge tid på.
Billede 5/6  | Lyd 5/6 | Ekstramateriale 3/6
[tabgroup][tab title=”Te Walking Dead sæson 2 | Blu-ray-anmeldelse”]
Originaltitel: Te Walking Dead – season 2, USA, 2012
Instruktion: Ernest Dickerson, Gwyneth Horder-Payton m.fl.
Medvirkende: Andrew Lincoln, Jon Bernthal, Sarah Wayne Callies, Laurie Holden, Jeffrey DeMunn, Steven Yeun, Chandler Riggs, Norman Reedus m.fl.
https://filmskribenten.dk/wp-content/uploads/2012/08/walking-dead-2-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2012-08-28 08:55:222013-07-18 16:11:54TE WALKING DEAD SÆSON 2: Zombie-serie er fortsat dødgod underholdning
”True Blood” går lige i blodet
1. januar 2010/i Anmeldelser /af Bjarke Friis Kristensen
Langt om længe fik jeg sat tænderne i den populære amerikanske tv-serie True Blood, som er skabt af Alan Ball, manden bag bl.a. den succesfulde serie Six Feet Under og manusforfatter af American Beauty. 1. sæson er netop kørt gennem afspilleren og jeg er bestemt hooked på mere. Var sgu også ved at blive helt nervøs for, om der stadig var spræl i vampyrerne efter at Twilight-franchisen har fået kastreret det blodsugende folkefærd – og det skal jeg da lige love for, at der er. I den grad.
Serien foregår i en verden, hvor vampyrer lever side om side med menneskene – eller i det mindste forsøger på det. Ikke alle tager godt imod blodsugerne, ligesom heller ikke alle vampyrer er opsatte på at leve fredfyldt sammen med menneskene. En sprængfarlig præmis, som tilbyder mange komplekse problematikker, hvilket serien da også tager hånd om. Det er dog først og fremmest en karakterdrevet serie, som heldigvis også undlader alt for sort/hvidt at udpensle allegorier, som bl.a raceforskelle og integration.
Kort fortalt, så følger man livets gang i den lille flække Bon Temps i det varme Lousiana.  Her bor den søde og uskyldige Sookie, som er servitrice på den lokale beværtning Merlotte’s og har evnen at kunne høre folks tanker. Men da vampyren Bill kommer til byen ændrer det lille lokalsamfund sig og ikke mindst Sookies verden. En umulig kærlighed opstår mellem de to – naturligvis. Hørt det før? Bestemt, men sjældent set så medrivende udfoldet. Det er dog langt fra den umulige romance, som bærer serien alene. For da et mord bliver begået i den lille by, er det endnu sværere at være vampyr og bestemt også at omgås dem.
True Blood har bestemt sine samfundsmæssige og sociale pointer, men bortset fra seriens allegoriske lag, så er det Sookie, Bill og resten af det komplekse og spraglede karaktergalleri, som bærer denne medrivende første sæson. Det er en serie, som tør at sætte sine karakterer i dilemmaer, de skal forholde sig til og ikke mindst tage konsekvenserne af. Alle gennemgår en udvikling, bliver klogere på sig selv og udfordres. Det er en stor styrke og virkelig spændende at følge.
Fik jeg for resten sagt, at serien bestemt også har sin del af sex, blod og vold – well og læderklædte vampyrer, som bl.a. lytter til Black Rebel Motorcycle Club, spiller Nintendo Wii og ser Heroes. Ha ha. Anyways, dette er dybt underholdende tv-serie-kiggeri, som byder på en interessante karakterer, neglebidende spænding, et fascinerende univers, romantik, mystik og mord. Jep, True Blood har det hele – eneste problem er blot, at der sgu er alt for lange udsigter til at næste sæson rammer det danske marked.
Ekstramateriale: Det er desværre ikke meget ekstramateriale, man finder på udgivelsen. Det bliver kun til nogle fine og informative kommentarspor til seks af episoderne, samt en lille mockumentary om vampyrer i USA (15 min.). Det er en skam, at der ikke er blevet kræset mere for denne del af udgivelsen, når nu serien i den grad er en lækkerbisken.
Originaltitel: True Blood – te complete first season, USA, 2008.
Instruktion: Alan Ball m.fl.
Medvirkende: Anna Paquin, Stephen Moyer, Sam Trammell, Ryan Kwanten, Rutina Wesley, Chris Bauer, Nelsan Ellis, Jim Parrack m.fl.
Udgiver: Warner Home Entertainment.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-01-01 14:35:592010-01-01 14:35:59”True Blood” går lige i blodet
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme